
«Алматыны аяла!»
қалалық әуесқой өнер байқауы туралы ереже

І. ЖАЛПЫ ЕРЕЖЕЛЕР:

[bookmark: _Hlk232600258]1.1. Бұл Ереже  «Алматыны аяла!» атты қалалық әуесқой өнер байқауының өткізу тәртібі мен қатысу шарттарын, мақсат-міндеттерін анықтайды (бұдан әрі – Байқау).
1.2. Байқау Алматы қаласында 50 жастан асқан азаматтардың шығармашылық белсенділігін қолдау, өнерге деген қызығушылығын арттыру және олардың өнерін кең аудиторияға таныту мақсатында өткізіледі. Байқау ән, күй, би бағыттары бойынша жеке орындаушылар мен шығармашылық ұжымдарға қатысуға және Алматы қаласының үлкен ашық аспан астындағы (open air) сахнасында өнер көрсетуге мүмкіндік береді.
1.3. Байқаудың тапсырыс берушісі – Алматы қаласының Мәдениет басқармасы (бұдан әрі – Тапсырыс беруші).
1.4. Байқау Алматы қаласының аумағында өткізіледі және келесі кезеңдерді қамтиды:
· өтінімдер мен байқау материалдарын қабылдау;
· байқау жұмыстарын сараптамалық бағалау;
· жеңімпаздар мен жүлдегерлерді анықтау;
· жеңімпаздарды марапаттау рәсімі.
Байқау 2026 жылы Алматы қаласында Тапсырыс берушімен келісілген мерзімдерде өткізіледі.

II. БАЙҚАУДЫҢ МАҚСАТТАРЫ МЕН МІНДЕТТЕРІ

2.1. Байқаудың мақсаттары: 
«Алматыны аяла!» қалалық әуесқой өнер байқауы 50 жастан асқан өнерпаздардың шығармашылық әлеуетін қолдауға, олардың өнерін насихаттауға және қоғамдық-мәдени өмірге белсенді қатысуына мүмкіндік беруге бағытталған. Байқау қатысушыларға ән, күй және би өнеріндегі шеберлігін көрсетуге, тәжірибе алмасуға және Алматы қаласының үлкен open air сахнасында өнер көрсетуге мүмкіндік береді.
«Алматыны аяла!» қалалық әуесқой өнер байқауы – Алматы қаласында халық шығармашылығын насихаттауға және дамытуға бағытталған ауқымды мәдени іс-шара. Байқау шығармашылық ұжымдар мен жеке орындаушыларға, вокалистерге, бишілерге, фольклорлық ансамбльдерге өз шеберліктерін сахнада көрсетуге мүмкіндік береді.
«Алматыны аяла!» байқауы Алматы қаласын әуесқой өнер мен халықтық дәстүрлердің орталығына айналдыру жолындағы стратегиялық қадам болып табылады.

2.2. Байқаудың міндеттері:
- қатысушылардың өзін-өзі танытуына мүмкіндік беретін жағдайлар жасау; 
- жаңа таланттарды танып, олардың шығармашылық жолында жаңа мүмкіндіктер ашуға ықпал ету; 
- қатысушылар арасында шығармашылық тәжірибе алмасуға, шабыттануға және мәдени мұраны тануға қолдау көрсету; 
- жаңа ұрпақты халық шығармашылығымен таныстыру, дәстүрлерді сақтау және оларды заманауи талаптарға бейімдеу.

III. БАЙҚАУҒА ҚАТЫСУШЫЛАР

3.1. Байқауға Алматы қаласының тұрғындары қатыса алады.
3.2. Байқауға Алматы қаласының 50 жастан асқан әуесқой өнерпаздары мен шығармашылық ұжымдары қатысуға жіберіледі.
3.3. Байқауға қатысу тегін болып табылады.


IV. БАЙҚАУ ЖҰМЫСТАРЫНА ҚОЙЫЛАТЫН ТАЛАПТАР

4.1. Байқау үш негізгі бағыт бойынша өткізіледі:
ӘН (ВОКАЛ) – эстрадалық, халықтық және академиялық вокал. Жеке орындаушы, дуэт, трио және шағын шығармашылық құрамдар қатыса алады.
КҮЙ (АСПАПТЫҚ ӨНЕР) – жеке орындаушылар және аспаптық ансамбльдер қатыса алады. Домбыра және басқа да музыкалық аспаптарда орындалатын шығармалар қабылданады.
БИ (ХОРЕОГРАФИЯ) – халық биі, қазақ биі, халықтық-стильденген би және заманауи би бағыттары бойынша қатысуға болады.
4.2. Әр қатысушы немесе шығармашылық ұжым байқау бағдарламасына бір нөмір ұсынады. Нөмірдің ұзақтығы 5 минуттан аспауы тиіс. Қажет болған жағдайда ұйымдастырушы сахналық уақытты техникалық мүмкіндіктерге қарай нақтылай алады.
4.3. Бағалау критерийлері:
- орындаушылық шеберлік;
- шығарманың көркемдік және музыкалық интерпретациясы;
- сахна мәдениеті және әртістік шеберлік;
- нөмірдің мазмұны мен көркемдік шешімі;
- сахналық образ, костюм және жалпы қойылым сапасы.
V. БАЙҚАУ ӨТКІЗУ ТӘРТІБІ МЕН МЕРЗІМДЕРІ

5.1. Байқау екі кезеңнен тұрады:
Бірінші кезең (3-15 қыркүйек) Алматы қаласының 8 ауданында өткізіледі. Аудандық кезеңде қатысушылар белгіленген талаптарға сәйкес өнер көрсетеді. Әр ауданның мәдениет бөлімі аудандық кезеңді ұйымдастырып, қатысушыларды іріктейді және жеңімпаздарды байқаудың екінші кезеңіне жібереді.  
Екінші кезең 2026 жылдың 18 қыркүйек күні «Алатау» дәстүрлі өнер театры сахнасында өткізіледі. Екінші кезеңге аудандық іріктеу турларының жеңімпаздары қатысады.
5.3. Байқау қорытындысы бойынша жеңімпаздар мен жүлдегерлер қазылар алқасының шешімі негізінде анықталып, марапатталады.
5.4. Байқаудың жабылу рәсімі барлық қатысушылар мен жеңімпаздардың қатысуымен «Алатау» дәстүрлі өнер театры сахнасында өтетін марапаттау концертімен аяқталады. 
5.5. Байқауға қатысу тегін, ұйымдастырушылық жарна алынбайды.
  
VI. БАЙҚАУДЫҢ ҚАЗЫЛАР АЛҚАСЫ

6.1. Байқауды ұйымдастыру және өткізу, сондай-ақ байқау материалдарын бағалау мақсатында Қазылар алқасы құрылады, оның құрамын Тапсырыс беруші бекітеді.
6.2. Қазылар алқасы байқау жұмыстарын келесі критерийлер бойынша бағалайды:
ВОКАЛ:
· шығарманың музыкалық және көркемдік интерпретациясы;
· интонация тазалығы және дыбыс сапасы;
· дауыс тембрінің әсемдігі;
· сахналық мәдениет және сахнадағы образ;
· орындаушылық шеберлік.
Бағалау баллы – 10; максималды балл – 50.

ХОРЕОГРАФИЯ:
· стильдердің үйлесімділігі, түпнұсқалығы және әртүрлілігі;
· орындаушылық шеберліктің жоғары деңгейі;
· би идеясы мен қойылымы;
· техника және орындау деңгейі;
· сюжет және артистік шеберлік;
· сахналық қойылым, безендіру (костюм және реквизит).
	Бағалау баллы – 10; Максималды балл – 50.

АСПАПТЫҚ АНСАМБЛЬДЕР:
· музыкалық аспапты меңгеру деңгейі (дыбыс сапасы, музыкалық жүйе, интонация тазалығы);
· орындаушылық техника деңгейі (қол қою, ритм, штрихтар, орындау тәсілдері, аппликатура);
· музыкалық мүмкіндіктер (шығарманы мәнерлі орындау, артикуляция).
Бағалау баллы – 10; максималды балл – 50.
6.5. Байқаудың жеңімпаздары мен жүлдегерлері қазылар алқасы мүшелері қойған балдардың жалпы сомасы бойынша анықталады. 
6.6. Қорытынды балдар тең болған жағдайда шешім қазылар алқасы мүшелерінің ашық дауыс беруі арқылы қарапайым көпшілік дауыспен қабылданады.
6.7. Қазылар алқасы арнайы дипломдар мен ынталандыру сыйлықтарын тағайындауды ұсынуға құқылы.
6.8. Қазылар алқасының мүшелері байқау жұмыстарын объективті және бейтарап бағалауды қамтамасыз етуге міндетті.
6.9. Қазылар алқасының шешімі хаттамамен рәсімделеді және түпкілікті болып табылады, қайта қарауға және шағымдануға жатпайды. 

VII. ҚОРЫТЫНДЫЛАРДЫ ШЫҒАРУ ЖӘНЕ МАРАПАТТАУ

7.1. Байқау қорытындысы бойынша қазылар алқасының шешімі негізінде жеңімпаздар мен жүлдегерлер анықталады.
7.2. Байқау жеңімпаздары деп бағалау нәтижесі бойынша ең жоғары балл жинаған қатысушылар танылады.
7.3. Байқау қорытындысы бойынша келесі жүлделі орындар беріледі:
I орын – 1 жеңімпаз – 3 млн теңге;
II орын – 1 жеңімпаз – 2 млн теңге;
III орын – 1 жеңімпаз – 1 млн теңге;
Ынталандыру сыйлықтары – 5 жеңімпазға 300 мың теңгеден.
7.4. Байқау қорытындылары қазылар алқасы отырысының хаттамасымен рәсімделіп, Тапсырыс беруші тарапынан бекітіледі.
7.5. Жеңімпаздар мен жүлдегерлер туралы ақпарат ресми ақпараттық ресурстарында жарияланады.
7.6. Байқау жеңімпаздары мен жүлдегерлері салтанатты марапаттау рәсіміне қатысуға шақырылады.

VIII. ҚОРЫТЫНДЫ ЕРЕЖЕЛЕР

8.1. Байқауға қатысу осы Ереженің шарттарымен толық және сөзсіз келісуді білдіреді.
8.2. Тапсырыс беруші осы Ережеге өзгерістер мен толықтырулар енгізу құқығын өзіне қалдырады. Өзгерістер туралы ақпарат ресми ақпараттық ресурстарында жарияланады.
8.3. Байқау материалдарын жолдау арқылы қатысушы олардың авторлығын растайды және үшінші тұлғалардың құқықтарының бұзылмауына кепілдік береді.
8.4. Тапсырыс беруші қатысушылар тарапынан үшінші тұлғалардың авторлық және өзге де құқықтарының бұзылуына жауапты емес.
8.5. Осы Ережеде реттелмеген мәселелер Қазақстан Республикасының заңнамасына сәйкес Тапсырыс беруші тарапынан шешіледі.
8.6. Байқаудың жекелеген кезеңдерін өткізу мерзімдері Ұйымдастырушының шешімімен өзгертілуі мүмкін, бұл туралы қатысушыларға міндетті түрде хабарланады.
8.7. Байқауға ұсынылған материалдар қайтарылмайды және Тапсырыс беруші белгілеген тәртіпте сақталады.

